--

# **II. GIMNAZIJA OSIJEK**

## **Kamila Firingera 5**

## **Telefon: 031-207-157**

### **Fax: 031-207-156**

### **OIB: 32298466963**

### **MB: 00240656**

### **e-mail:** [**ured@gimnazija-druga-os.skole.hr**](mailto:ured@gimnazija-druga-os.skole.hr)

### **Klasa:** **401-01/21-01/17**

### **Urbroj: 2158/38-03-21-1**

**OBRAZLOŽENJE PRIJEDLOGA FINANCIJSKOG PLANA SUKLADNO RAZVOJNOM PROGRAMU ZA RAZDOBLJE 2022. – 2024.**

1. **Sažetak djelokruga rada škole**

II. gimnazija Osijek provodi program jezične gimnazije, ali se tijekom godina profilirala kao škola koja, osim iznimnih postignuća u društveno-humanističkom području, uspješno priprema učenike i za prirodoslovno, biomedicinsko i tehničko područje. Nastava je organizirana u petodnevnom radnom tjednu u dvije smjene prema zrcalnom rasporedu prema kojemu svaki učenik nastavu pohađa naizmjence u prijepodnevnoj i poslijepodnevnoj smjeni.

Redovna, izborna, fakultativna, dodatna i dopunska nastava izvodi se prema nastavnim planovima i programima MZO-a, izvedbenim godišnjim predmetnim kurikulumima, Godišnjem planu i programu rada Škole te Školskom kurikulumu za šk. g. 2021./2022. Programi se provode uz potpunu stručnu zastupljenost nastavnog osoblja uključujući i stručne suradnike pedagoga s punim radnim vremenom, psihologa s pola radnog vremena, jednog knjižničara s punim i jednog s pola radnog vremena. Sjednice i sastanci stručnih, razrednih i nastavničkog vijeća najčešće se održavaju u večernjim satima upravo zbog složene organizacije rada škole.

Školu pohađa 489 učenika svrstanih u 20 razrednih odjela. Zbog realizacije programskih mogućnosti u okviru programa jezične gimnazije imamo dosta bifurkacija koje su u skladu s Državnim pedagoškim standardom. Nažalost, zgrada u kojoj djelujemo ima samo 16 funkcionalnih učionica od kojih je jedna prilagođena potrebama provedbe programa Tjelesne i zdravstvene kulture na način koji ne udovoljava svrsi i ciljevima tog programa te se program Tjelesne i zdravstvene kulture održava u sportsko-rekreacijskom objektu Sokol Centar Osijek. S tim u vezi, za unaprijeđenje rada ove ustanove i njezin razvoj nužno je pronaći načina za povećanje prostora za nastavne svrhe.

1. **Obrazloženje programa rada ustanove**

Samo stalnim unapređenjem nastave možemo računati na ostvarenje postavljenih odgojno-obrazovnih ciljeva, od kojih na prvo mjesto stavljamo poticanje i unapređivanje cjelovitog razvoja učenika u skladu s njegovim potrebama, sposobnostima i sklonostima. Stalnim praćenjem i analizama odgojno-obrazovnog procesa provjeravamo ostvarenost ciljeva postavljenih u školskom kurikulumu. U tome smislu treba gledati i novi razvojni ciklus u okviru kojega bi trebalo zadržati postojeću razinu ostvarenosti planiranog i unaprijediti kvalitetu, osobito tamo gdje je to neophodno. Opis aktivnosti za ostvarenje planiranog je u nastavku ovog poglavlja.

* Redovni program odgoja i obrazovanja financira se od strane Osnivača i MZO-a na temelju Nastavnog plana i programa i Zakona o financiranju. Redovni program odgoja i obrazovanja uključuje redovnu, izbornu, fakultativnu, dodatnu i dopunsku nastavu, kao i ostale oblike rada iz Godišnjeg plana i programa rada škole.
* Plan razvojnih programa ide u dva smjera; kapitalna ulaganja i aktivnosti za potrebe ostvarenja specifičnih ciljeva

1. Kapitalna ulaganja : U dijelu kapitalnih ulaganja, osim uređenja krovišta, smatramo neophodnim i adaptaciju tavanskog prostora u cijelosti ili djelomično za potrebe nastave, ali i drugih aktivnosti koje uključuju veći broj sudionika. Škola, naime, ne posjeduje veći zatvoreni prostor od veličine jedne učionice, što bitno otežava skupove i susrete koji uključuju veći broj sudionika. Osim toga, tako uređen prostor koji bi se sastojao od jedne ili više zasebnih prostorija ovisno o arhitektonskim mogućnostima uređenja potkrovlja, znatno bi olakšao i izvedbu redovnog programa odgoja i obrazovanja (svih njegovih oblika). Time bi se olakšala i izrada rasporeda nastavnih sati koji u ovome trenutku zbog manjka učioničkog prostora nije na pedagoškoj razini kakvu bismo htjeli.
2. Aktivnosti za potrebe ostvarenja specifičnih ciljeva:

B.1. Učionice su informatički u potpunosti opremljene novim računalima, periferijom i projektorima.

B.2. Redovito stručno usavršavanje nastavnika i stručnih suradnika na stručnim skupovima svih razina

B.3. Praćenje natječaja iz EU i izrada projekata.

Sredstva potrebna za ostvarenje ovih aktivnosti dolaze od Županije i MZO-a, sredstva za ostvarenje aktivnosti iz točke B.3 osiguravaju europski fondovi. Za ostvarenje dijela razvojnog programa opisanog u točki A. nužna je podrška osnivača u svim koracima neophodnim za njegovu realizaciju.

1. **Zakonske i druge pravne osnove**

Zakon o odgoju i obrazovanju u osnovnoj i srednjoj školi (Narodne novine , br. 87/08, 86/09, 92/10, 105/11, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20.

Zakona o ustanovama (Narodne novine br. 76/93, 29/97, 47/99, 35/08, 127/19).

Zakon o proračunu (Narodne novine broj 87/08, 136/12 i 15/15), Pravilnik o proračunskim klasifikacijama (Narodne novine broj 26/10, 120/13 i 001/20), Pravilnik o proračunskom računovodstvu i računskom planu (Narodne novine broj 124/14, 115/15, 87/16, 003/18, 126/19 i 108/20), Zakon o fiskalnoj odgovornosti (Narodne novine broj 111/18)

Zakon o uspostavi institucionalnog okvira za korištenje strukturnih instrumenata Europske unije u Republici Hrvatskoj

Uputa za izradu proračuna Osječko-baranjske županije 2022.-2024.

Godišnji plan i program rada za školsku godinu 2021./2022.

Školski kurikulum II. gimnazije Osijek za školsku godinu 2021./2022.

1. **Usklađenost ciljeva, strategije i programa s dokumentima dugoročnog razvoja**

U središtu svih naših aktivnosti je ostvarenje ciljeva opisanih u školskom kurikulumu. Naglasak je na holističkom razvoju svakog djeteta i svih aspekata njegove ličnosti. Istodobno, svjesni smo činjenice da je nemoguće ostvariti taj cilj bez osposobljenog i motiviranog nastavnika kao jednog od ključnih moderatora cjelovitog razvoja učenika. Stalnim unaprijeđenjem i podizanjem kvalitete nastave u svim smjerovima pokušavamo što lakše ostvariti postavljeno. Želja nam je razvijati učenika u spektru njegovih potreba, sklonosti i ambicija uvažavajući pritom različitosti i potičući njihove dobre strane poput darovitosti, poduzetnosti i odgovornosti. S tim u vezi pokazatelje uspješnosti vidimo u ostvarenju uspjeha za sve učenike, ali i one koji se odnose samo za dio učenika, točnije njihov individualan uspjeh. S obzirom na specifičnost godine i uvjeta u kojima se radilo, neke planirane aktivnosti nisu realizirane, ili su ostvarene na drugi način.

Poticat će se različite aktivnosti vezane uz obilježavanje brojnih datuma, sukladno epidemiološkoj situaciji u Republici Hrvatskoj i Osječko-baranjskoj županiji. Učenike se potiče na izražavanje u raznim područjima, na hrvatskom, ali i engleskom i njemačkom jeziku. Širok je spektar izvannastavnih, ali i izvanškolskih aktivnosti čiju afirmaciju i održivost kod učenika također potičemo različitim oblicima podrške. Povećali smo i broj školskih projekata u ovoj godini kako bismo obogatili ponudu unutar našeg školskog kurikuluma. U okviru škole djeluju i sekcije koje njeguju i promiču humanitarne aktivnosti i aktivno građanstvo poput Volonterskog i Debatnog kluba, koje osvješćuju o potrebi poštivanja ljudskih prava i altruizma.

Osim navedenih projektnih mogućnosti, nastavnike potičemo na potrebu stalnog stručnog usavršavanja. Neke oblike i sami organiziramo u okviru Nastavničkog i stručnih vijeća, a na neke usmjeravamo, prije svih na one koje organizira i provodi Agencija za odgoj i obrazovanje za koje postoji obveza, te na one koje su u domeni različitih stručnih društava na nacionalnoj razini. Pokazatelje uspješnosti provjeravat ćemo stalnim praćenjem i mjerenjem.

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Pregled financijskih sredstava po programima

|  |  |  |  |  |
| --- | --- | --- | --- | --- |
| R.b. | Naziv programa | 2022. | 2023. | 2024. |
| 1. | 7007 FINANCIRANJE SREDNJEG ŠKOLSTVA PREMA MIN.STANDARDU | 877.930,00 | 877.930,00 | 877.930,00 |
| 2. | 1207 RAZVOJ ODGOJNO-OBRAZOVNOG SUSTAVA | 61.759,00 | 61.759,00 | 61.759,00 |
| 3. | 7011 FINANCIRANJE ŠKOLSTVA IZVAN ŽUPANIJSKOG PRORAČUNA | 9.108.680,00 | 8.638.680,00 | 8.638.680,00 |
|  | **UKUPNO:** | **10.048.369,00** | **9.578.369,00** | **9.578.369,00** |

* + - * **Financiranje srednjeg školstva prema minimalnom standardu**

Pregled financijskih sredstava po aktivnostima:

|  |  |  |  |  |
| --- | --- | --- | --- | --- |
| R.b. | Naziv aktivnosti/projekta | 2022. | 2023. | 2024. |
| 1. | 7007 05 FINANCIRANJE OPĆIH TROŠKOVA SREDNJEG ŠKOLSTVA | 243.000,00 | 243.000,00 | 243.000,00 |
| 2. | 7007 06 FINANCIRANJE STVARNIH TROŠKOVA SREDNJEG ŠKOLSTVA | 624.930,00 | 624.930,00 | 624.930,00 |
| 3. | 7007 08 IZGRADNJA, REKONSTRUKCIJA I OPREMANJE OBJEKATA SR. ŠK. | 10.000,00 | 10.000,00 | 10.000,00 |

|  |  |  |  |  |
| --- | --- | --- | --- | --- |
| Pokazatelj uspješnosti | Polazna | Ciljana | Ciljana | Ciljana |
| vrijednost | vrijednost | vrijednost | vrijednost |
|  | 2022. | 2023. | 2024. |
| Izgradnja rekonstrukcija i opremanje objekata osnovnog školstva-ostvarenje plana za opremanje | 100 | 100 | 100 | 100 |
| Plansko i hitno održavanje objekata i opreme osnovnog školstva-ostvarenje plana za investicijsko održavanje | 100 | 100 | 100 | 100 |
| Financiranje općih troškova osnovnog školstva-povećanje kvalitete odgojno-obrazovnog rada | 100 | 100 | 100 | 100 |
| Financiranje stvarnih troškova osnovnog školstva- povećanje kvalitete odgojno-obrazovnog rada | 100 | 100 | 100 | 100 |

Srednjoškolski odgoj i obrazovanje učenika koje se ostvaruje kroz:

-poticanje i unapređivanje cjelovitog razvoja učenika u skladu s njegovim potrebama, sposobnostima i sklonostima,

-poticanje za sudjelovanje na sportskim aktivnostima, uključivanje kroz natjecanja na školskoj razini, županijskoj i državnoj razini,

-stručno usavršavanje nastavnika, sudjelovanje u radu stručnih vijeća i različitih povjerenstava, broj nastavnika koji napreduju u zvanja,

-organiziranje zajedničkih aktivnosti učenika i nastavnika,

-uključivanje učenika u različite oblike rada i aktivnosti kojima se promiče i ostvaruje kreativnost, poduzetnost i inicijativnost.

Cilj programa:

-osiguravanje uvjeta za izvođenje obveznog programa na propisanoj razini te njegovo obuhvaćanje sadržajima po mjeri učenika.

-trajna i ujednačena kvaliteta komuniciranja i razmjena podataka između škole i Upravnog odjela te daljnja razrada kriterija i mjerila decentraliziranog financiranja radi postizanja što racionalnijeg i ekonomičnijeg financiranja škole.

-stvaranje kvalitetnih uvjeta za rad škole vodeći brigu o ravnomjernom razvoju koji će omogućiti izvođenje suvremene nastave te poboljšati standard postojeće školske zgrade i opreme. Predvidjeli smo stvarne rashode na osnovu potrošnje u tekućoj godini koji se odnose na troškove energije, zdravstvenih pregleda zaposlenika, prijevoza zaposlenika na posao i s posla, zakupnine i najamnine, usluga tekućeg održavanja građevinskih objekata, postrojenja i opreme te komunalne naknade.

Od općih troškova planirali smo obvezne rashode za stručna usavršavanja, uredski i ostali materijal za potrebe redovnog poslovanja, pedagošku dokumentaciju, usluge telefona, pošte i prijevoza, materijal i usluge tekućeg i investicijskog održavanja, komunalne usluge te ostale troškove prema prioritetima funkcioniranja Škole.

Također, prema limitima određenih od strane Upravnog tijela Županije nadležnog za financije, planirani su rashodi za plansko i hitno održavanje objekata i opreme te rashodi za opremanje Škole uredskom opremom i namještajem.

**- Razvoj odgojno-obrazovnog sustava**

Pregled financijskih sredstava po aktivnostima:

|  |  |  |  |  |
| --- | --- | --- | --- | --- |
| R.b. | Naziv aktivnosti/projekta | 2022. | 2023. | 2024. |
| 1. | 1207 04 ORGANIZACIJA I IZVOĐENJE NATJECANJA I SMOTRI | 38.000,00 | 38.000,00 | 38.000,00 |
| 2. | 1207 17 SUFINANCIRANJE OBAVEZNE ŠKOLSKE LEKTIRE U OSNOVNIM I SREDNJIM ŠKOLAMA | 1.550,00 | 1.550,00 | 1.550,00 |
| 3. | 1207 20 SHEMA - VOĆE, POVRĆE I MLIJEKO | 22.209,00 | 22.209,00 | 22.209,00 |

|  |  |  |  |  |
| --- | --- | --- | --- | --- |
| Pokazatelj uspješnosti | Polazna | Ciljana | Ciljana | Ciljana |
| vrijednost | vrijednost | vrijednost | vrijednost |
|  | 2022. | 2023. | 2024. |
| Broj učenika kojima je osigurano voće | 490 | 490 | 490 | 490 |
| Broja učenika uključenih u županijska i državna natjecanja | 52 | 65 | 80 | 100 |

Budući da je Škola je domaćin Županijskih natjecanja iz Filozofije i Logike te Engleskog, Hrvatskog, Njemačkog i Talijanskog jezika za organizaciju i izvođenje natjecanja predvidjeli smo troškove plaća, uredskog materijala, ugovora o djelu i reprezentacije. Sufinanciranjem obvezne školske lektire od strane Osnivača, cilj je pridonijeti boljoj opremljenosti školskih knjižnica dovoljnim brojem primjeraka školske lektire i stručne literature u svrhu kvalitetnije realizacije obrazovnih programa. Mjerom školska shema voća, povrća i mlijeka , učenicima je od strane Osnivača osigurano svježe voće najmanje jednom tjedno.

**Financiranje školstva izvan županijskog proračuna**

Pregled financijskih sredstava po aktivnostima:

|  |  |  |  |  |
| --- | --- | --- | --- | --- |
| R.b. | Naziv aktivnosti/projekta | 2022. | 2023. | 2024. |
| 1. | 7011 VLASTITI PRIHODI - SREDNJE ŠKOLSTVO | 9.108.680,00 | 8.638.680,00 | 8.638.680,00 |
| - | 3210 VLASTITI PRIHODI - PRORAČUNSKI KORISNICI | 77.000,00 | 57.000,00 | 57.000,00 |
| - | 4910 PRIHODI ZA POSEBNE NAMJENE - KORISNICI | 5.020,00 | 5.020,00 | 5.020,00 |
| - | 5410 POMOĆI - KORISNICI | 9.014.660,00 | 8.564.660,00 | 8.564.660,00 |
| - | 6210 UGOVORI, DONACIJE - KORISNICI | 12.000,00 | 12.000,00 | 12.000,00 |

|  |  |  |  |  |
| --- | --- | --- | --- | --- |
| Pokazatelj uspješnosti | Polazna | Ciljana | Ciljana | Ciljana |
| vrijednost | vrijednost | vrijednost | vrijednost |
|  | 2022. | 2023. | 2024. |
| Broj edukacija učitelja i stručnih suradnika | Broj edukacija | 100% | 100% | 100% |
| Broj učenika uključenih u različite školske projekte | 205 | 230 | 250 | 270 |

Djelatnost srednjoškolskog odgoja i obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi podzakonskim aktima (Pravilnicima), Zakona o ustanovama, naputcima savjetnika Agencije za odgoj i obrazovanje, odnosno voditelja Županijskih stručnih vijeća te Upravnog odjela za obrazovanje i mlade Osječko-baranjske županije. Cilj je osigurati stručno i kvalitetno nastavno osoblje te ih poticati na daljnje usavršavanje kroz edukacije i cjeloživotno učenje, sudjeluje u radu stručnih vijeća i različitih povjerenstava i poticati napredovanja u zvanja.

**Prihodi izvan županijskog proračuna**

**Vlastite prihode** čine prihodi od iznajmljivanja prostora za caffe aparat, a isti će se utrošiti za pokriće materijalnih rashoda.

**Prihodi za posebne namjene** obuhvaćaju prihode za sufinanciranje troškova polaganja stručnih ispita koji se u Školi polažu iz Hrvatskog jezika i Povijesti i prihode uplaćene od drugih škola za financiranje troškova odlaska na natjecanja.

**Pomoći** predstavljaju prihode iz državnog proračuna.

Tekuće pomoći proračunskim korisnicima iz proračuna koji im nije nadležan odnose se na uplate iz državnog proračuna za financiranje plaća i ostalih rashoda za zaposlene, polaganje stručnih ispita, uplate Nacionalnog centra za vanjsko vrednovanje obrazovanja za financiranje putnih troškova profesora koji su od strane Centra pozvani na ocjenjivanje državne mature, prihodi od Agencije za znanost i obrazovanje za državna natjecanja te uplate za voditelje županijskih aktiva. Također u plan za 2022. godinu uključena su i sredstva za isplatu razlike plaća za period prosinac 2015. do siječanj 2017. temeljem sudskih presuda u iznosu 450.000 kn.

Kapitalne pomoći proračunskim korisnicima iz proračuna koji im nije nadležan odnose se na uplate iz državnog proračuna za financiranje obvezne školske lektire, nabavu udžbenika učenicima čije su obitelji korisnici zajamčene minimalne naknade te nabavu opreme za provedbu kurikuluma.

**Donacije** su strogo namjenska sredstva.

**Preneseni višak** korišten za pokriće rashoda predstavlja nepovratna sredstva koja je škola ostvarila u okviru projekta Erasmus +.

1. **Pokazatelji uspješnosti provođenja programa**

* Rezultati koje učenici ostvaruju na državnoj i probnoj maturi, na natjecanjima i smotrama, ali i uspješnost njihova upisa na visokoškolske ustanove.
* Broj učenika koji ukazuje na njihovu uključenost u različite oblike rada i aktivnosti kojima se promiče i ostvaruje kreativnost, poduzetnost i inicijativnost.
* Broj nastavnika koji se stručno usavršavaju, sudjeluju u radu stručnih vijeća i različitih povjerenstava, broj nastavnika koji napreduju u zvanja.

1. **Obrazloženje**

Prihodi, primici kao i rashodi i izdaci u 2022.godini ostvaruju se na nivou 2021. u skladu s Uputama za izradu Financijskog plana za 2022.-2024.

U Osijeku, 12.10.2021.

Voditelj računovodstva: Ravnatelj:

Sonja Dujmović, dipl. oec. Vladimir Minarik, prof.